טקס פרסי אופיר לשנת 2017

טקס פרסי האקדמיה לקולנוע ה-28 על-שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-19 בספטמבר 2017 במשכן לאמנויות הבמה באשדוד. הפרסים הוענקו מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס, בהנחיית אילן פלד, שודר בשידור ישיר ושודר בשידור חי בערוץ עשר.

בעקבות חוסר עניין מצד הקהל בטקס, הצהיר מוש דנון, יושב ראש האקדמיה, על תיקון בתקנון הקובע שהחל משנת 2017, הסרטים המועמדים לפרס אופיר יהיו רק כאלו שהוקרנו בהקרנות מסחריות. במרץ 2017, הודיע דנון שהתיקון ידחה לשנת 2018.

את רשימת המועמדים הובילו הסרטים "געגוע" ו-"פוקסטרוט" עם 13 מועמדויות כל אחד, אולם בסופו של דבר הסרט "פוקסטרוט" גבר, וזכה ב-8 פרסי אופיר (בין השאר עבור הסרט, הבמאי, השחקן הראשי והצילום הטובים ביותר), בעוד "געגוע" זכה בפרס אחד בלבד (עבור התסריט הטוב ביותר).

במהלך הטקס, ביצעה מירי מסיקה שיר לזכרם של אישים בולטים בתעשיית הקולנוע שהלכו לעולמם בשנה החולפת: אהובה עוזרי, יוחנן זראי, מיכה לבינסון, שלמה תרשיש, יהודה אפרוני, אהוד שגב, קולי סנדר, דוד שיץ, רותי גזית ארגוב, מיכה קירשנר. פרס על מפעל חיים הוענק לבמאי הקולנוע נסים דיין.

זוכים ומועמדים
מקור:
 הסרט הטוב ביותר הבמאי הטוב ביותר "פוקסטרוט" – איתן מנצורי
 "געגוע" – שבי גביזון
 "לא פה, לא שם" – מייסלון חמוד
 "מוטלים בספק" – אלירן אליה
 "פיגומים" – מתן יאיר שמוליק מעוז - "פוקסטרוט"
 אלירן אליה - "מוטלים בספק"
 מייסלון חמוד - "לא פה, לא שם"
 מתן יאיר - "פיגומים"
 שבי גביזון - "געגוע" השחקן הראשי הטוב ביותר השחקנית הראשית הטובה ביותר ליאור אשכנזי - "פוקסטרוט"
 אשר לקס - "פיגומים"
 צחי גראד - "הבן-דוד"
 רן דנקר - "מוטלים בספק"
 שי אביבי - "געגוע" שאדן קנבורה - "לא פה, לא שם"
 אסי לוי - "געגוע"
 ג'וי ריגר - "החטאים"
 נועה קולר - "בית בגליל"
 נטע ריסקין - "מסתור" שחקן המשנה הטוב ביותר שחקנית המשנה הטובה ביותר עמי סמולרצ'יק - "פיגומים"
 אדר חזאזי גרש - "מוטלים בספק"
 יורם טולדנו - "געגוע"
 יעקב כהן - "פיגומים"
 עלא דקה - "הבן-דוד" מונה חווה - "לא פה, לא שם"
 בת אל מוסרי - "מוטלים בספק"
 חנה לסלאו - "המועדון לספרות יפה של הגברת ינקלובה"
 נטע ריסקין - "געגוע"
 נלי תגר - "החטאים"
 שירה האס - "פוקסטרוט" התסריט המקורי הטוב ביותר העריכה הטובה ביותר שבי גביזון - "געגוע"
 מייסלון חמוד - "לא פה, לא שם"
 מתן יאיר - "פיגומים"
 צחי גראד - "הבן-דוד"
 שמוליק מעוז - "פוקסטרוט" גיא נמש, אריק להב ליבוביץ - "פוקסטרוט"
 אריק להב ליבוביץ - "מוטלים בספק"
 דב שטויר - "פיגומים"
 טלי הלטר-שנקר - "געגוע"
 לב גולצר, נילי פלרֿ - "לא פה, לא שם" הסרט התיעודי הטוב ביותר הסרט התיעודי הקצר הטוב ביותר "בן-גוריון, אפילוג" - יריב מוזר, יעל פרלוב
 "דימונה טוויסט" - מיכל אביעד
 "טהורה לעד" - מאיה זינשטיין
 "מוחי" - רינה קסלנובו-הולנדר, תמיר אלתרמן
 "סאלח, פה זה ארץ ישראל" - דוד דרעי, רות יובל, דורון גלעזר "מקווה שאני בפריים" - נטעלי בראון
 "הקרב האחרון של פפה" - מיכאל אללו
 "ילדי הצללים" - נועה אהרוני
 "ליליאן" - אילן פלד, יאיר קדר
 "שמוניסטים" - לינה צ'פלין הליהוק הטוב ביותר הסרט העלילתי הקצר הטוב ביותר אורית אזולאי, "מוטלים בספק"
 חמוטל זרם קסטל - "פוקסטרוט"
 מייסלון חמוד, ריאד סלימן - "לא פה, לא שם"
 עמנואל מאייר - "פיגומים"
 קרן אלרום - "געגוע" "נפילות" - ארז תדמור
 "212" - בועז פרנקל
 "בן ממשיך" - יובל אהרוני
 "חייל לארג'" - נועה גוסקוב
 "רויטל היא חייזר" - גן דה לנגה
 "שיר" - מיכאל אלוני הפסקול הטוב ביותר המוזיקה המקורית הטובה ביותר "פוקסטרוט" - אלכס קלוד
 "המועדון לספרות יפה של הגברת ינקלובה" - אולג קייזרמן, תומר אליאב
 "לא פה, לא שם" - איציק כהן, תולי חן
 "געגוע" - איתי אלוהב, יוסי אפלבאום
 "משפחה" - רונן נגל, נתי טאוב, לי זוהר אופיר לייבוביץ', עמית פוזננסקי, "פוקסטרוט"
 אלה מילך שריף - "החטאים"
 יונתן ריקליס - "מסתור"
 יורם חזן - "געגוע"
 יורם חזן, רן אלמליח - "מוטלים בספק" עיצוב אמנותי הטוב ביותר הצילום הטוב ביותר ערד שאואט - "פוקסטרוט"
 איתן לוי - "החטאים"
 ג'ון יהונתן יעקבי - "המועדון לספרות יפה של הגברת ינקלובה"
 הגר ברוטמן - "לא פה, לא שם"
 יואל הרצברג - "משפחה" גיורא ביח - "פוקסטרוט"
 איתי גרוס - "לא פה לא שם"
 אסף סודרי - "געגוע"
 יוסי מאירי - "המועדון לספרות יפה של הגברת ינקלובה"
 שי גולדמן - "מוטלים בספק" האיפור הטוב ביותר עיצוב התלבושות הטוב ביותר שירי שמשה - "המועדון לספרות יפה של הגברת ינקלובה"
 אורלי רונן - "געגוע"
 אורלי רונן - "פוקסטרוט"
 הילה אלקיים - "משפחה"
 זיו קטנוב - "לא פה, לא שם" מאיה לבוביץ' - "המועדון לספרות יפה של הגברת ינקלובה"
 דורון אשכנזי, חווה לוי רוזלסקי - "דרייבר"
 לאורה שיים - "פוקסטרוט"
 לי אלמביק - "לא פה, לא שם"
 ענבל שוקי - "החטאים"
 צאלה קירשנבאום, אורה מונטיליו - "סיפור אהבה ארץ ישראלי"

מועמדויות מרובות
להלן הסרטים אשר היו מועמדים לשני פרסים או יותר:
 שם הסרט  מספר המועמדויות פוקסטרוט  13 געגוע  13 לא פה, לא שם  11 מוטלים בספק  9 פיגומים  8 המועדון לספרות יפה של הגברת ינקלובה  6 החטאים  5 הבן דוד  3 משפחה  3 מסתור  2

זכיות מרובות
להלן הסרטים אשר זכו בשני פרסים או יותר:
 שם הסרט  מספר הפרסים פוקסטרוט  8 לא פה, לא שם  2 המועדון לספרות יפה של הגברת ינקלובה  2

נוכחות שרת התרבות
ב-4 בספטמבר 2017, באירוע השקת יום הקולנוע הישראלי, תקפה שרת התרבות מירי רגב את הסרט "פוקסטרוט" (אחד מהסרטים המובילים בטקס עם 13 מועמדויות, לרבות פרס הסרט הטוב ביותר) ואת יוצריו, הבמאי שמוליק מעוז והשחקן הראשי ליאור אשכנזי, בטענה כי הסרט פוגע בשמו הטוב של צה"ל.

ב-7 בספטמבר 2017, הצהיר מוש דנון, יו"ר האקדמיה הישראלית לקולנוע וטלוויזיה, שהאקדמיה שוקלת שלא להזמין לטקס את השרה רגב, זאת לאחר המהומה שהתרחשה בטקס בשנת 2016. כמו כן, פורסם כי דנון בחן את האפשרות לנהוג כפי שעשו בפסטיבל ירושלים באותה שנה, ולהקרין ברכה מצולמת של השרה במקום להזמינה לנאום על הבמה.

ב-12 בספטמבר 2017, בהודעה לתקשורת מטעם האקדמיה, נמסר כי הוחלט שלא להזמין פוליטיקאים לטקס שיתקיים ב-19 בספטמבר, "מתוך כבוד ליוצרים וליצירה". בתגובה, אמרה השרה רגב שמדובר ב"החלטה פחדנית ולא דמוקרטית" וכי בכוונתה להשמיע את נאומה בשידור חי ללא צנזורה בעמוד הפייסבוק שלה במקביל לטקס. בתגובה הודיעו המפיקים לאון ומשה אדרי מבעלי יונייטד קינג כי הם מחרימים את הטקס ולא מתכוונים להגיע, בשל אי הזמנת שרת התרבות מירי רגב. ראש עיריית אשדוד, העיר המארחת, ד"ר יחיאל לסרי, שהיה אף אמור להעניק פרס בטקס, הצהיר כי הוא מחרים את הטקס והודיע גם כי אין בכוונתו להגיע.

ב-19 בספטמבר 2017, זמן קצר לפני תחילת הטקס, נאמה השרה רגב נאום ששודר בשידור חי בפייסבוק, בו שבה ומתחה ביקורת על הסרט "פוקסטרוט".

הערות שוליים

2017
קטגוריה:2017 בישראל